PATVIRTINTA

**PRIĖMIMO Į PAKRUOJO „ŽEMYNOS“ PROGIMNAZIJĄ TVARKOS APRAŠAS**

**I SKYRIUS**

**BENDROSIOS NUOSTATOS**

1. Priėmimo į Pakruojo „Žemynos“ progimnaziją tvarkos aprašas reglamentuoja mokinių priėmimą į mokyklą, kurios steigėja yra Pakruojo rajono savivaldybės taryba, ugdytis pagal pradinio, pagrindinio ugdymo pirmosios dalies ugdymo programas.
2. Asmenys į mokyklą mokytis pagal priimami vadovaujantis Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“ (toliau – Nuosekliojo mokymosi pagal bendrojo ugdymo programas tvarkos aprašas);.
3. Asmenys, pageidaujantys ugdytis mokykloje, pateikia šiuos dokumentus progimnazijos direktoriui:
   1. prašymą (už vaiką iki 14 metų amžiaus prašymą pateikia vienas iš tėvų (globėjų), 14–16 metų amžiaus asmuo pateikia vieno iš tėvų (globėjų) raštišką sutikimą);
   2. asmens tapatybę patvirtinantį dokumentą;
   3. įgyto išsilavinimo pažymėjimą, mokymosi pasiekimų pažymėjimą arba pažymą apie mokymosi pasiekimus (asmenys, priimami ugdytis į 2–8 klases);
4. Dokumentų priėmimas pradedamas po to, kai Pakruojo rajono savivaldybės taryba nustato mokykloms mokinių ir klasių skaičių, mokinių skaičiaus vidurkį klasėse. Dokumentų priėmimo laiką kasmet nustato Pakruojo rajono savivaldybės taryba.
5. Dokumentai registruojami Dokumentų tvarkymo ir apskaitos taisyklių, patvirtintų Lietuvos vyriausiojo archyvaro 2011 m. liepos 4 d. įsakymu Nr. V-118 „Dėl dokumentų tvarkymo ir apskaitos taisyklių patvirtinimo“, nustatyta tvarka.
6. Priėmimą vykdo progimnazijos direktorius ir priėmimo komisija. Į mokyklą priimtų asmenų paskirstymo į klases tvarką ir kriterijus nustato progimnazijos direktorius.

**II SKYRIUS**

**PRIĖMIMO UGDYTIS PAGAL PRADINIO IR PAGRINDINIO UGDYMO PIRMOSIOS DALIES PROGRAMAS KRITERIJAI**

1. Į progimnaziją mokytis pagal pradinio ugdymo programą, pagrindinio ugdymo programos pirmąją dalį pirmumo teise priimami asmenys, gyvenantys mokyklai priskirtoje aptarnavimo teritorijoje. Į likusias laisvas vietas klasėse (grupėse) gali būti priimti asmenys, negyvenantys mokyklos aptarnavimo teritorijoje. Pirmumo teise priimami asmenys:
   1. dėl įgimtų ar įgytų sutrikimų turintys specialiųjų ugdymosi poreikių;
   2. mokykloje jau besimokančių mokinių broliai (įbroliai) ir seserys (įseserės);
   3. asmenys, kurių tėvai dirba mokyklos aptarnaujamoje teritorijoje;
   4. arčiausiai mokyklos gyvenantys asmenys.
2. Užsieniečių ir Lietuvos Respublikos piliečių, atvykusių į Lietuvos Respubliką ar grįžusių gyventi ir dirbti Lietuvos Respublikoje, vaikai ir suaugusieji, nemokantys lietuvių kalbos, į mokyklą mokytis priimami vadovaujantis Lietuvos Respublikos švietimo ir mokslo ministro 2005 m. rugsėjo 1 d. įsakymu Nr. 1800 „Dėl Užsieniečių ir Lietuvos Respublikos piliečių, atvykusių ar grįžusių gyventi ir dirbti Lietuvos Respublikoje, vaikų ir suaugusiųjų ugdymo išlyginamosiose klasėse ir išlyginamosiose grupėse tvarkos aprašo patvirtinimo“.
3. Jei per mokslo metus į mokyklą atvyksta asmuo, gyvenantis progimnazijos aptarnaujamoje teritorijoje ir joje nėra vietų, jis priimamas į klasę ar grupę vadovaujantis Mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, 25.7 punktu arba siunčiamas į artimiausią tą pačią programą vykdančią mokyklą.

**III SKYRIUS**

**PRIIMTŲ Į MOKYKLĄ ASMENŲ PASKIRSTYMO Į KLASES TVARKA IR KRITERIJAI**

1. Į progimnazijos pirmas klases priimtų asmenų paskirstymo į klases kriterijai:
   1. konkrečios klasės sudaromos pagal prašymo padavimo datą ir tolygų paskirstymą į klases pagal lytį. Pagal galimybes atsižvelgiama į tėvų pageidavimą, kokios mokytojos vadovaujamoje klasėje mokytųsi asmuo.
2. Į progimnazijos 2 – 8 klases priimtų asmenų paskirstymo į klases kriterijai:
   1. mokiniai paskirstomi į mažiausią klasę;
   2. mokiniai paskirstomi, atsižvelgiant į klasės dalijimą į grupes;
   3. mokiniai paskirstomi, atsižvelgiant į antros užsienio kalbos mokymąsi (2 – 8 klasės);

**IV SKYRIUS**

**V SKYRIUS**

**PRIĖMIMAS UGDYTIS PAGAL SUAUGUSIŲJŲ ŠVIETIMO PROGRAMAS**

1. Pakruojo „Žemynos“ progimnazija vykdo pagrindinio ugdymo pirmosios dalies suaugusiųjų ugdymą.
2. Suaugusiųjų mokymui parinkti būdai bei forma įteisinami mokyklos direktoriaus įsakymu.

\_\_\_\_\_\_\_\_\_\_\_\_\_\_\_\_\_\_\_\_\_